ინფორმაცია სამოქალაქო საპროცესო კოდექსის 1135⁵ მუხლის საფუძველზე
1. მხარეები ან სამართალწარმოების სხვა მონაწილეები, რომლებსაც არ აქვთ საცხოვრებელი ადგილი, ყოფნის ადგილი ან იურიდიული მისამართი პოლონეთის რესპუბლიკაში ან  ევროკავშირის წევრ სხვა სახელმწიფოში და არ დანიშნეს საქმის წარმოებისთვის უფლებამოსილი პირი, რომელიც ცხოვრობს პოლონეთის რესპუბლიკაში, ვალდებულნი არიან ……… დღის ვადაში მიუთითონ პოლონეთის რესპუბლიკაში მცხოვრები კორესპონდენციის მიმღების უფლებამოსილი პირი. მითითებული ვადის გასვლის შემდეგ მხარეებისთვის ან სხვა მონაწილეებისთვის განკუთვნილი კორესპონდენცია, სამოქალაქო საპროცესო კოდექსის 1135⁵ მუხლის საფუძველზე იქნება დართული საქმის მასალებთან და მიწოდებულად ჩაითვლება.
2. მხარეები ან სამართალწარმოების მონაწილეები, რომლებსაც არ გააჩნიათ საკმარისი მატერიალური საშუალება სასამართლო ხარჯების გადასახდელად, უფლებამოსილნი არიან წარადგინონ განცხადება სასამართლო ხარჯებისგან გათავისუფლების და უფასო პროცესუალური წარმომადგენლის დანიშვნის შესახებ.
თუ მხარე ან მონაწილე არის ფიზიკური პირი, განცხადებას უნდა დაერთოს დეკლარაცია იმის თაობაზე, რომ მას არ შეუძლია სასამართლო ხარჯების დაფარვა საკუთარი და ოჯახის წევრებისათვის ზიანის მიყენების გარეშე. დეკლარაციაში დეტალურად უნდა იქნას მითითებული ინფორმაცია ოჯახური, ქონებრივი მდგომარეობის, ოჯახის შემოსავლის ასევე განმანაცხადელის შემოსავლის წყაროების შესახებ.  
იურიდიული პირისთვის, აგრეთვე არასამეწარმეო ერთეულისთვის, რომელსაც კანონი ანიჭებს სამართლებრივ უფლებებს, სასამართლო განიხილავს ხარჯებისგან გათავისუფლებას, თუ დაამტკიცა, რომ ერთეულს არ გააჩნია საკმარისი საშუალება ხარჯების დასაფარად.
სავაჭრო საზოგადოებამ (კომერციულმა საწარმომ) ასევე უნდა დაამტკიცოს, რომ მისი პარტნიორები ან აქციონერები არ აქვთ საკმარისი საშუალება საზოგადოების ქონების გასაზრდელად ან სესხის ასაღებად. ეს წესი არ ვრცელდება საზოგადოებაზე, რომლის ერთადერთი პარტნიორი ან აქციონერია სახელმწიფო ხაზინა.
3. პროცესუალური წარმომადგენელი შეიძლება იყოს ადვოკატი ან იურიდიული მრჩეველი, სამრეწველო საკუთრების საქმეებში – პატენტური მრჩეველი, რესტრუქტურიზაციისა და გაკოტრების საქმეებში – რესტრუქტურიზაციის მრჩევლის ლიცენზიის მფლობელი, აგრეთვე მხარის ქონების ან ინტერესების მმართველი პირი, პირი, რომელიც მხარესთან მუდმივი კონტრაქტით არის დაკავშირებული, თუ საქმე დაკავშირებულია კონტრაქტის საგანთან ასევე თანამონაწილე, მეუღლე, და-ძმა, შვილები, შვილიშვილები, შვილთაშვილები, მშობლები, ბებია-ბაბუები, დიდი ბებია-ბაბუები, აგრეთვე შვილად აყვანილი პირები, ან მათი ამყვანი მშობლები.
იურიდიული პირის ან მეწარმის (მათ შორის იურიდიული პირის სტატუსის არმქონე) პროცესუალური წარმომადგენელი შეიძლება იყოს ასევე იმავე სუბიექტის ან მისი საზედამხედველო ორგანოს თანამშრომელი. იურიდიულ პირს, რომელიც ცალკე კანონმდებლობის საფუძველზე ახორციელებს იურიდიულ მომსახურებას, შეუძლია მისცეს პროცესუალური წარმომადგენლობის უფლება ადვოკატს ან იურიდიულ მრჩეველს იმ სუბიექტის სახელით, რომელსაც მომსახურებას უწევს, თუ მას გააჩნია შესაბამისი უფლებამოსილება.
შვილის წარმოშობის დადგენისა და უარყოფის, აგრეთვე ალიმენტების მოთხოვნის საქმეებში წარმომადგენელი შეიძლება იყოს შესაბამისი სოციალური დაცვის ორგანოს წარმომადგენელი ადგილობრივი თვითმმართველობიდან ან საზოგადოებრივი ორგანიზაციიდან, რომლის მიზანია ოჯახის დახმარება.
სასოფლო-სამეურნეო საქმიანობასთან დაკავშირებულ საქმეებში მეურნის წარმომადგენელი შეიძლება იყოს მეურნეთა კავშირის წარმომადგენელი, რომლის წევრიც არის მეურნე.
მომხმარებელთა უფლებების დაცვის საქმეებში წარმომადგენელი შეიძლება იყოს ორგანიზაციის წარმომადგენელი, რომლის საწესდებო მიზანია მომხმარებელთა დაცვა.
სამრეწველო საკუთრების დაცვის საქმეებში პროექტის ავტორის წარმომადგენელი შეიძლება იყოს ორგანიზაციის წარმომადგენელი, რომლის საწესდებო მიზანია სამრეწველო საკუთრების მხარდაჭერა და გამომგონებელთა დახმარება.
პროცესუალური წარმომადგენლის დანიშვნის შემთხვევაში მან პირველივე პროცესუალურ მოქმედებაზე უნდა წარუდგინოს სასამართლოს მინმდობის მიერ ხელმოწერილი მინდობილობა ან მინდობილობის დამოწმებული ასლი.

